પોલીસ સુત્રોના જણાવ્યા મુજબ તાજેતરમાં જંકશન પ્લોટમાંથી બાઈક ઉઠાવનાર અમદાવાદની ચીખલીગર ગેંગના બે શખ્સો શાસ્ત્રી મેદાન પાસે આવ્યા હોવાની ચોક્કસ બાતમીના આધારે ક્રાઈમ બ્રાંચના પીઆઈ એચ. એમ. ગઢવીની સુચનાથી પીએસઆઈ ધાંધલીયા, રાજેશભાઈ, રઘુવીરસિંહ, સિઘ્ધરાજસિંહ, વિરદેવસિંહ, ડાયાભાઈ, ઈન્દ્રજીતસિંહ સહિતના સ્ટાફે વોચ ગોઠવી શાસ્ત્રી મેદાન પાસેથી શંકાસ્પદ બે શખ્સોની અટકાયત કરી પુછપરછ કરતા તે રાજાસિંગ નારસિંગ ખીચી અને બીજો શકિસિંગ ઉર્ફે ગધો અવતારસિંગ ખીચી હોવાનુ જણાવતા પોલીસે બન્નેની તલાશી લેતા તેની પાસેથી સોનાનાં સાત ચેન મળી આવતા પોલીસે આકરી પુછપરછ હાથ ધરી હતી.